
DR.31.3.2010 193 

 
Selepas itu di bawa kepada Mahkamah Persekutuan dan telah diperakukan di situ. 
Oleh itu, kementerian tidak mengambil apa-apa tindakan. Akan tetapi kalau ada 
perbezaan pandangan atau Kesatuan Sekerja tidak bersetuju dengan persetujuan 
ini, mereka mesti memberi pandangan mereka pada masa mereka mengiktiraf dan 
menerima perjanjian bersama supaya ada apa-apa perbezaan ini boleh 
diperbetulkan.   

 Isu brain drain dan brain gain telah dibangkit oleh Yang Berhormat Labis 
dan Yang Berhormat Klang. Isu penghijrahan pekerja-pekerja dari satu negara ke 
satu negara yang lain adalah satu perkara yang tidak boleh dielakkan dan ia 
berlaku di semua negara kerana beberapa sebab yang berbeza. Salah satu 
daripadanya ialah gaji lumayan yang ditawarkan di luar negara dan juga negara-
negara tertentu. Kadang-kadang mereka pergi ke negara lain untuk mendapat 
pengalaman bekerja di luar negara khasnya selepas menamatkan pengajian 
mereka. Kadang-kadang ada yang mengikut suami atau isteri pergi ke negara-
negara yang lain. 

 Walaupun demikian, kerajaan telah mengambil pelbagai jenis langkah dan 
memberi beberapa kemudahan kepada mereka yang ingin datang balik ke negara 
kita melalui satu program yang telah dipanggil Program Menggalakkan 
Warganegara Malaysia Berkepakaran Yang Bekerja di Luar Negara Pulang ke 
Malaysia. Di antara keistimewaan dan insentif yang diberi kepada mereka ialah 
keistimewaan membawa dua buah kereta yang dibawa balik dikecualikan daripada 
duti import, duti eksais dan duti jualan, isteri atau suami dan anak mereka diberi 
taraf pemastautin tetap dalam tempoh enam bulan selepas balik ke Malaysia dan 
anak-anak pemohon yang sedia ada diberi kelonggaran memasuki sekolah-
sekolah antarabangsa apabila kembali ke negara kita. So ini adalah sedikit 
daripada imbuhan yang diberi kepada mereka yang mahu datang balik ke negara 
kita selepas bekerja di negara yang lain.  

 Yang Berhormat Rantau Panjang telah membangkitkan isu tentang... 

 Datuk Ir. Haji Idris bin Haji Haron [Tangga Batu]:  Yang Berhormat. 

 Datuk Dr. S. Subramaniam:  Nanti, saya jawab soalan ini. Yang 
Berhormat Rantau Panjang telah membangkitkan isu tentang isu PERKESO di 
mana majikan tidak mendaftarkan pekerja mereka di bawah PERKESO. Ini adalah 
satu kesalahan di bawah Akta Keselamatan Sosial Pekerja dan majikan-majikan 
ini boleh diambil tindakan di bawah akta. Kita selalu membuat pemantauan ke atas 
kawasan-kawasan tertentu untuk memastikan semua majikan mendaftar pekerja-
pekerja mereka di bawah PERKESO seperti yang telah ditetapkan dalam akta. 

 Salah satu isu yang dibangkitkan berkenaan dengan PERKESO ialah 
berkenaan dengan pemohon-pemohon yang mungkin memohon pencen ilat tidak 
mendapat pencen ilat kerana laporan doktor panel PERKESO tidak meluluskan 
permohonan ini.  Segala keputusan untuk memberi pencen ilat dibuat asas kepada 
keputusan yang dibuat oleh jemaah doktor. Akta telah memutuskan bahawa 
keputusan oleh jemaah doktor dan jemaah doktor terdiri daripada tiga orang doktor 
dan salah satu daripada mereka ialah mempunyai kepakaran di dalam bidang 
yang berkaitan dengan pekerja itu.  Oleh itu kita memberi keutamaan kepada... 

 Dato' Seri Azmi bin Khalid [Padang Besar]:  Minta laluan. 

 Datuk Ir. Haji Idris bin Haji Haron [Tangga Batu]:  Mohon laluan. 

 Datuk Dr. S. Subramaniam:  Nanti, nanti saya akan beri peluang. 

 Dato' Seri Azmi bin Khalid [Padang Besar]: Terima kasih. 



Selepas itu di bawa kepada Mahkamah Persekutuan dan telah diperakukan di situ. Oleh itu, kementerian tidak mengambil apa-apa tindakan. Akan tetapi kalau ada perbezaan pandangan atau Kesatuan Sekerja tidak bersetuju dengan persetujuan ini, mereka mesti memberi pandangan mereka pada masa mereka mengiktiraf dan menerima perjanjian bersama supaya ada apa-apa perbezaan ini boleh diperbetulkan. Isu brain drain dan brain gain telah dibangkit oleh Yang Berhormat Labis dan Yang Berhormat Klang. Isu penghijrahan pekerja-pekerja dari satu negara ke satu negara yang lain adalah satu perkara yang tidak boleh dielakkan dan ia berlaku di semua negara kerana beberapa sebab yang berbeza. Salah satu daripadanya ialah gaji lumayan yang ditawarkan di luar negara dan juga negara- negara tertentu. Kadang-kadang mereka pergi ke negara lain untuk mendapat pengalaman bekerja di luar negara khasnya selepas menamatkan pengajian mereka. Kadang-kadang ada yang mengikut suami atau isteri pergi ke negara- negara yang lain. Walaupun demikian, kerajaan telah mengambil pelbagai jenis langkah dan memberi beberapa kemudahan kepada mereka yang ingin datang balik ke negara kita melalui satu program yang telah dipanggil Program Menggalakkan Warganegara Malaysia Berkepakaran Yang Bekerja di Luar Negara Pulang ke Malaysia. Di antara keistimewaan dan insentif yang diberi kepada mereka ialah keistimewaan membawa dua buah kereta yang dibawa balik dikecualikan daripada duti import, duti eksais dan duti jualan, isteri atau suami dan anak mereka diberi taraf pemastautin tetap dalam tempoh enam bulan selepas balik ke Malaysia dan anak-anak pemohon yang sedia ada diberi kelonggaran memasuki sekolah- sekolah antarabangsa apabila kembali ke negara kita. So ini adalah sedikit daripada imbuhan yang diberi kepada mereka yang mahu datang balik ke negara kita selepas bekerja di negara yang lain. Yang Berhormat Rantau Panjang telah membangkitkan isu tentang... Datuk Ir. Haji Idris bin Haji Haron [Tangga Batu]: Yang Berhormat. Datuk Dr. S. Subramaniam: Nanti, saya jawab soalan ini. Yang Berhormat Rantau Panjang telah membangkitkan isu tentang isu PERKESO di mana majikan tidak mendaftarkan pekerja mereka di bawah PERKESO. Ini adalah satu kesalahan di bawah Akta Keselamatan Sosial Pekerja dan majikan-majikan ini boleh diambil tindakan di bawah akta. Kita selalu membuat pemantauan ke atas kawasan-kawasan tertentu untuk memastikan semua majikan mendaftar pekerja- pekerja mereka di bawah PERKESO seperti yang telah ditetapkan dalam akta. Salah satu isu yang dibangkitkan berkenaan dengan PERKESO ialah berkenaan dengan pemohon-pemohon yang mungkin memohon pencen ilat tidak mendapat pencen ilat kerana laporan doktor panel PERKESO tidak meluluskan permohonan ini. Segala keputusan untuk memberi pencen ilat dibuat asas kepada keputusan yang dibuat oleh jemaah doktor. Akta telah memutuskan bahawa keputusan oleh jemaah doktor dan jemaah doktor terdiri daripada tiga orang doktor dan salah satu daripada mereka ialah mempunyai kepakaran di dalam bidang yang berkaitan dengan pekerja itu. Oleh itu kita memberi keutamaan kepada... Dato' Seri Azmi bin Khalid [Padang Besar]: Minta laluan. Datuk Ir. Haji Idris bin Haji Haron [Tangga Batu]: Mohon laluan. Datuk Dr. S. Subramaniam: Nanti, nanti saya akan beri peluang. Dato' Seri Azmi bin Khalid [Padang Besar]: Terima kasih.